Hvat er trekur magi? Trekur magi er, tá ið skarnið broytist og gerst hart og turt, samstundis sum longri er ímillum opningarnar, alt eftir hvat er vanligt hjá barninum. Tað er ymiskt frá einum barni til annað, og eftir hvat barnið fær at eta. Hjá bróstabørnum kann opningurin sveiggja nógv-millum eina ferð um vikuna til fleiri ferðir um dagin. Fær barnið eftirgjørda mjólk ella líknandi, kann tað hava opning 1-2 ferðir um samdøgrið. Ganga ein til tveir dagar millum opningin hjá fløskubarni, og opningurin er so harður, at tað hevur ilt við at sleppa av við skarnið, hevur barnið trekan maga. Hvør er orsøkin til trekan maga? Trekur magi kann koma bráðliga í stytri tíð ella bera brá av varandi bága. Bráðkomin trekur magi kann við hvørt gerast varandi, um ein fær ikki bilbugt við honum og soleiðis brotið óndu ringrásina. Bráðkomin trekur magi–kann eitt nú koma av: Kostinum: Av trevjulítlum kosti, av at drekka ov mikið av mjólk, kostbroytingum í sambandi við ferðing Ov lítlari rørslu Varandi trekum maga Hirschsprungs sjúku-Viðføtt tarmbrek, ið sum oftast gevur ringan trekan maga. Sjúkan ger vanliga vart við seg longu fyrsta árið Trongdin at fara á vesi verður skúgvað til viks. Tað kann koma av spæli, so at barnið gloymir at fara á vesi ella av vánaligum vesiviðurskiftum. Royna vit at fáa barnið at leggja blæuna av ov tíðliga, kann sálarliga trýstið gerast ov stórt og soleiðis enda við trekum maga Analfissurur (smáar rivur við baktarmsopið). Orsøkin kann vera, at nógv skarn hópar seg saman í baktarminum og tornar, og síðan koma analfissurur og taggur (hemoridir) við ringari pínu í sambandi við opningin. Tað kúgar trongdina at fara á vesi, og ger tann treka magan enn verri. Barnið fær“ náttpottaræðslu”. Henda støðan kann við hvørt minna um leyst lív, tí at skarnið eftir drúgvan steðg verður blandað saman við slími í baktarminum og rennur fram við tí harða skarninum Treingingar í maga og tarmi kunnu gera, at lítið rennur ígjøgnum har. Hvørji eru eyðkennini um trekan maga? Vanligt er, at búkurin spílast út, og barnið gremur seg um búkilsku. Barnið kann missa matarlystin og fáa vaml. Hvussu verður kannað og gjørt av, um talan er um trekan maga? Umráðandi er at fáa lýst eyðkennini og at vita, hvussu leingi tey hava varað. Læknin kannar m. a. við at trýsta á búkin og við at lurta. Av og á kennist búkurin óslættur av hørðum skarnsklumpum. Ofta noyðist læknin at fremja eina sonevnda rektala eksploratión (hann kannar baktarmsopið við einum fingri). Læknin leitar eisini eftir teknum um aðra sjúku, ið kann avdúka tann treka magan. Umráðandi er at finna fram til, hví barnið hevur trekan maga; kann talan vera um sálarliga orsøk Opningsheilivágur Ráðførið tykkum altíð við lækna um viðgerð, um barn tykkara fær hart lív. Viðgerðin kann vara eins leingi, sum barnið hevur havt bágan. Vanliga verður byrjað við bloytandi evnum. Er úrslitið ikki nóg gott, verða givin tarmrørslufremjandi evni. Situr skarnið niðarlaga í tarminum, tað merkir, at skarnið er upprúgvað í baktarminum, kunnu loysingarevni førast inn í baktarmin. 1. Heilivágur við bloytandi virknaði: Heilivágurin virkar á tann hátt, at hann bindur vatnið í skarnið, so at opningurin blotnar, t. d. Laktulosu ® miksturur (tjúkk, sukurgrundað sevja) ella Movicol Junior ® pulvur, ið verður loyst í vatni. Nøgdin í einum brævi av Movicol Junior javnsvarar við helvtina av einum brævi av Movicol. Movicol Junior smakkar eitt vet betur enn Movicol. Hesi loysingarevnini eru ikki vanaelvandi fyri tarmin og kann nýtast eina tíð. Tað kann nevniliga ofta vera neyðugt at geva loysingarevni eina tíð, tí váði er fyri at fáa hart lív aftur, um viðgerðin við loysingarevni endar ov tíðliga. Hesi fáast í handkeypi á apotekinum. 2. Rørslufremjandi evni: Evni, ið stimbra tømingarrørslurnar–eitt nú Laxoberaldropar (natriumpicosulfat). Verður ofta tikið saman við Laktulosu ella Movicol, tí umráðandi er, at skarnið verður bloytt. Verður bara latið børnum eftir læknaboðum! 3. Evni til baktarmin: Baktarmsløgur at føra inn í baktarmin. Bloytir upprúgvað og uppturkað skarn í baktaminum og elvir til opningstrongd–eitt nú Microlax ® (natriumcitrat + natriumlaurylsulfoacetat). Verður bara latið børnum í samráð við lækna. Verður baktarmsløgur latin børnum yngri enn 3 ár, má bara helvtin av tupuoddinum førast inn í baktarmin. Bæði rørslufremjandi evni og evni til baktarmin fáast í handkeypi á apotekinum, men ein skal altíð ráðføra seg við lækna, áðrenn hesi evni verða latin børnum.